Komisijos sprendimas
2001 m. liepos 20 d.
iš dalies keičiantis Sprendimą 92/160/EEB dėl Meksikos regionavimo, iš dalies keičiantis Sprendimus 92/260/EEB, 93/195/EEB, 93/196/EEB ir 93/197/EEB dėl arklinių šeimos gyvūnų importo iš Meksikos bei panaikinantis Sprendimus 95/392/EB ir 96/486/EB
(pranešta dokumentu Nr. C(2001) 2214)
(tekstas svarbus EEE)
(2001/611/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Sprendimu 2001/298/EB [2], ypač į jos 13 straipsnio 2 dalies a punktą ir 19 straipsnio i punktą,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [3], su paskutiniais pakeitimais, padarytais Direktyva 96/43/EB [4], ypač į jos 18 straipsnį,
kadangi:
(1) Komisijos sprendimas 92/160/EEB [5] su paskutiniais pakeitimais, padarytais Sprendimu 2001/27/EB [6], nustatė tam tikrų trečiųjų šalių skirstymo į arklinių šeimos gyvūnų importo regionus sistemą.
(2) Komisijos sprendimas 92/260/EEB [7] su paskutiniais pakeitimais, padarytais Sprendimu 2001/117/EB [8], nustatė veterinarijos reikalavimus ir veterinarinį sertifikavimą laikinai įvežant registruotus arklius.
(3) Komisijos sprendimas 93/195/EEB [9] su paskutiniais pakeitimais, padarytais Sprendimu 2001/610/EB [10], nustatė gyvūnų sveikatos reikalavimus ir veterinarinį sertifikavimą pakartotinai įvežant laikinai eksportuotus registruotus arklius.
(4) Komisijos sprendimas 93/196/EEB [11] su paskutiniais pakeitimais, padarytais Sprendimu 2001/117/EB, nustatė veterinarijos reikalavimus ir veterinarinį sertifikavimą importuojant skerstinus arklinius.
(5) Komisijos sprendimas 93/197/EEB [12] su paskutiniais pakeitimais, padarytais Sprendimu 2001/117/EB, nustatė veterinarijos reikalavimus ir veterinarinį sertifikavimą importuojant registruotus arklinius bei veislinius ir produkcinius arklinius.
(6) Komisijos sprendimas 95/392/EB [13] nustatė apsaugos priemones dėl kergimo ligos Meksikoje.
(7) Komisijos sprendimas 96/486/EB [14] nustatė apsaugos priemones dėl Venesuelos arklių encefalomielito Meksikoje.
(8) Meksikoje daugiau kaip dvejus metus neužfiksuota Venesuelos arklių encefalomielito atvejų, o neseniai Meksikoje atlikta veterinarinio patikrinimo misija patvirtino, kad arklinių šeimos gyvūnų sveikatos padėtis yra pakankama. Vis dėlto, dėl papildomo atsargumo misijos ataskaitoje rekomenduotas skirstymas į eksporto į Bendriją regionus dviejų piečiausių Meksikos valstijų, Čiapo ir Oachakos, atžvilgiu. Iš šių valstijų gaunami skerstini arkliniai, todėl atrodo tinkama uždrausti iš Meksikos į Bendriją importuoti skerstinus arklinius.
(9) Siekiant leisti iš Meksikos importuoti arklinių šeimos gyvūnus, turi būti nustatytas Meksikos regionavimas pataisant Sprendimo 92/160/EEB priedą, siekiant pritaikyti gyvūnų sveikatos reikalavimus, atitinkamai pataisomi Sprendimai 92/260/EEB, 93/195/EEB, 93/196/EEB ir 93/197/EEB ir panaikinami Sprendimai 95/392/EB ir 96/486/EB.
(10) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/160/EEB priede ISO kodo tvarka įterpiami šie žodžiai:
"Meksika
- visa teritorija, išskyrus Čiapo ir Oachakos valstijas."
.
2 straipsnis
Sprendimas 92/260/EEB iš dalies pakeičiamas taip:
1. I priedo D grupės trečiųjų šalių sąrašas pakeičiamas taip:
"Argentina (AR), Barbadosas (BB), Bermudai (BM), Bolivija (BO), Brazilija (1) (BR), Čilė (CL), Kuba (CU), Jamaika (JM), Meksika (1) (MX), Paragvajus (PY) ir Urugvajus (UY).".
2. II priedo D dalyje nustatyto sveikatos sertifikato antraštinė dalis pakeičiama taip:
"SVEIKATOS SERTIFIKATAS
laikinai įvežant registruotus arklius į Bendrijos teritoriją iš Argentinos, Barbadoso, Bermudų, Bolivijos, Brazilijos (1), Čilės, Kubos, Jamaikos, Meksikos (1), Paragvajaus ir Urugvajaus trumpesniam nei 90 dienų laikotarpiui."
.
3 straipsnis
Sprendimas 93/195/EEB iš dalies pakeičiamas taip:
1. I priedo D grupės trečiųjų šalių sąrašas pakeičiamas taip:
"Argentina (AR), Barbadosas (BB), Bermudai (BM), Bolivija (BO), Brazilija (1) (BR), Čilė (CL), Kolumbija (1) (CO), Kosta Rika (1) (CR), Kuba (CU), Jamaika (JM), Meksika (1) (MX), Peru (1) (PE), Paragvajus (PY), Urugvajus (UY) ir Venesuela (1) (VE).".
2. II priede nustatytame sveikatos sertifikate D grupės šalių sąrašas pakeičiamas taip:
"Argentina, Barbadosas, Bermudai, Bolivija, Brazilija (1), Čilė, Kolumbija (1), Kosta Rika (1), Kuba, Jamaika, Meksika (1), Peru (1), Paragvajus, Urugvajus ir Venesuela.".
4 straipsnis
Meksika išbraukiama iš D grupės trečiųjų šalių sąrašo Sprendimo 93/196/EEB II priedo 3 išnašoje.
5 straipsnis
Sprendimas 93/197/EEB iš dalies pakeičiamas taip:
1. I priedo D grupės trečiųjų šalių sąrašas pakeičiamas taip:
"Argentina (AR), Barbadosas (2) (BB), Bermudai (2) (BM), Bolivija (2) (BO), Brazilija (1) (BR), Čilė (CL), Kuba (2) (CU), Jamaika (2) (JM), Meksika (1) (MX), Paragvajus (PY) ir Urugvajus (UY)."
2. II priedo D dalyje nustatyto sveikatos sertifikato antraštinė dalis pakeičiama taip:
"SVEIKATOS SERTIFIKATAS
importuojant registruotus arklius į Bendrijos teritoriją iš Barbadoso, Bermudų, Bolivijos, Kubos, Jamaikos bei registruotus, veislinius ir produkcinius arklinius iš Argentinos, Brazilijos (1), Čilės, Meksikos (1), Paragvajaus ir Urugvajaus."
6 straipsnis
Panaikinami Sprendimai 95/392/EB ir 96/486/EB.
7 straipsnis
Šis sprendimas skirtas valstybėms narėms.
Priimta Briuselyje, 2001 m. liepos 20 d.